Για το Νόννοσο (ή Νόννο), δείτε: Νόννοσος.  
Ο **Νόννος ο Πανοπολίτης** ήταν ο σημαντικότερος Έλληνας επικός ποιητής της Αυτοκρατορικής περιόδου. Γεννημένος στην Πανόπολη (τη σημερινή Αχμίμ) της Άνω Αιγύπτου, έζησε και δραστηριοποιήθηκε στην Αλεξάνδρεια. Έγραψε δύο επικά ποιήματα, τα *Διονυσιακά* και την *Παράφραση του Κατά Ιωάννην Ευαγγελίου*, σε εξάμετρο στίχο.

Βιογραφία
---------

Ο Νόννος γεννήθηκε στην Πανόπολη της Αιγύπτου τον 5ο αιώνα, ενώ δραστηριοποιήθηκε και έζησε στην Αλεξάνδρεια. Πέρα από αναφορές μέσα στο έργο του, τα στοιχεία αυτά επιβεβαιώνονται από ένα σωζόμενο επίγραμμα στην Παλατινή Ανθολογία, που φέρεται να έχει γραφτεί από τον ίδιο τον ποιητή, αν και σύγχρονοι μελετητές το αποδίδουν σε μαθητές ή μιμητές του (*Παλ*. *Ανθ*. 9.198): Πανὸς μὲν ἐμὴ πόλις, ἐν Φαρίῃ δὲ | ἔγχεϊ φωνήεντι γονὰς ἢμησα Γιγάντων (η πόλη μου είναι η Πανόπολη, δίπλα στον Φάρο (σσ. της Αλεξάνδρειας) δάμασα τις φυλές των Γιγάντων με το ομιλόν μου δόρυ).

  

Σε μια προσπάθεια να εξηγήσουν το κατ' αυτούς ετερόκλιτο έργο του Νόννου (βλ. Εργογραφία), πολλοί μελετητές προέβαλαν την άποψη ότι ο Νόννος πρώτα έγραψε τα Διονυσιακά ως εθνικός και, κατόπιν της μεταστροφής του στον Χριστιανισμό, συνέγραψε την *Παράφραση*. Η συγκεκριμένη άποψη θεωρείται πλέον παρωχημένη και απορρίπτεται από σύγχρονους μελετητές.

Εργογραφία
----------

Τα *Διονυσιακά* αποτελούνται από 48 βιβλία-ραψωδίες και αποτελούν ένα από τα μεγαλύτερα επικά ποιήματα της αρχαιότητας φτάνοντας τους 21.000 στίχους. Στο έργο αυτό, ο Νόννος εξιστορεί τη γέννηση, τη ζωή και τη δράση του θεού Διόνυσου. 

Η *Παράφραση του Κατά Ιωάννην Ευαγγελίου* μεταφέρει το περιεχόμενο του Ευαγγελίου σε εξάμετρο στίχο, εξωραΐζοντας το με επίθετα, μεταφορές, και επική γλώσσα.

Παραπομπές
----------

1. ↑  *Czech National Authority Database*. jn19981001895. Ανακτήθηκε στις 8  Ιουνίου 2022.
2. ↑  «Νόννος ο Πανοπολίτης (5ος αι. μ.Χ.) - Εκδοτική Αθηνών Α.Ε.». *www.greekencyclopedia.com*. Ανακτήθηκε στις 25 Δεκεμβρίου 2016.
3. ↑  Ανώνυμο επίγραμμα εἰς Νόννον τὸν ποιητήν (Παλατινή Ανθολογία 9.198): ''Πανὸς μὲν ἐμὴ πόλις, ἐν Φαρίῃ δὲ ἔγχεϊ φωνήεντι γονὰς ἤμησα Γιγάντων''
4. ↑  Cameron, Alan. *Wandering Poets and Other Essays on Late Greek Literature and Philosophy*. Oxford: Oxford University Press. σελ. 81-90. ISBN 978-0-19-026894-7.

Εξωτερικοί σύνδεσμοι
--------------------

* Νόννος ο Πανοπολίτης, επιμ. (1819). *Διονυσιακά (Τόμος Α΄)* (στα Ελληνικά με έναν πρόλογο στα Λατινικά). Λειψία: D. Fridericus Graefe. Ανακτήθηκε στις 10 Οκτωβρίου 2009. CS1 maint: Μη αναγνωρίσιμη γλώσσα (link)
* Νόννος ο Πανοπολίτης, επιμ. (1826). *Διονυσιακά (Τόμος Β΄)* (στα Ελληνικά με έναν πρόλογο στα Λατινικά). Λειψία: D. Fridericus Graefe. Ανακτήθηκε στις 10 Οκτωβρίου 2009. CS1 maint: Μη αναγνωρίσιμη γλώσσα (link)
* Διονυσιακά Νόννου, το αρχαίο κείμενο σε ηλεκτρονική έκδοση

Δείτε επίσης
------------

* *Χριστιανισμός και διονυσιακή λατρεία*, Το Βήμα, Κυριακή 25 Δεκεμβρίου 2016

|  |  |
| --- | --- |
| Wikisource logoWikisource logo | Στη Βικιθήκη υπάρχει υλικό που έχει σχέση με το θέμα:  **Συγγραφέας:Νόννος ο Πανοπολίτης** |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 34461071
* **ΕΒΕ**: 25660
* **AA**: 46392
* **BiblioNet**: **28036**
* LCCN: n81094864
* ISNI: 0000 0001 1617 5655
* GND: 118588540
* SELIBR: 195978
* SUDOC: 034425004
* BNF: cb119178379 (data)
* BIBSYS: 95005960
* NLA: 35781855
* NKC: jn19981001895
* ICCU: CFIV087000
* BNE: XX1166172
* CiNii: DA01320663

 |

 |